OpenLLM-France/wikimedia huggingface dataset:
# Katekiz historik/Kenta Gévren - XV Gentel

| ◄ XIV Gentel. Eûz ar Iuzevien Spéréduz hag eûz ar Iuzevien Kiguz. | XV Gentel. Eûz a C’hinivélez Jézuz-Krist. | XVI Gentel. Eûz a Zant Iann-Badézour. ► |
Enn amzer ma oa Hérodez Roué é Judéa, ha ma oa Kézar-Aogust Impalaer é Rom, éz oa é Nazaret, kéar vihan eûz a C’haliléa enn douar santel, eur verc’h eûz a eûr zanlélez vrâz, hanvet Mari, péhini é doa lékéad enn hé fenn choum gwerc’hez, pétrâ-bennâg ma oa bét dimézet gand eunn dén santel hanvet Jozef, eûz ann hévélep kérentiez hag hî, da lavaroud eo eûz a vreûriez Juda, hag eûz a wenn David. Ann Éal Gabriel a oé kased da Vari a berz Doué, évid diskleria d’ézhi pénaoz é vijé mamm d’ar C’hrist ; hag hî a aotréaz kément-sé, goudé m’en doé ann Éal touet d’ézhi pénaoz é choumjé gwerc’hez, hag é vijé mamm dré ann ôber eûz ar Spéred-Santel. Neûzé Mâb Doué, ar Gér, péhini a ioa Doué er penn-kenta, hag a ioa Doué ével hé Dâd, en em c'hréaz kîk, da lavaroud eo, é teûaz dén ével-d-omp, ô kéméroud évit-gwîr eur c’horf hag eunn éné é kôv ar Werc’hez Santel. Jozef ha Mari a oé réd d’ézhô mond da Vétléem, kéar eûz a Judéa, ha choum enn eur c’hraou ; hag énô eo é oé ganet ar bugel santel, a oé trô-drouc’het a benn eiz téz, hag hanvet Jézuz, da lavaroud eo Salver. Nébeûd amzer goudé, Majed, da lavaroud eo, tûd gwiziek, a zeûaz eûz ar saô-héol évid hé azeûli ; hag é kinnigjond d’ézhan aour, mirr hag ézans. Ével ma lavarent pénaoz é teûend da azeûli Roué ar Iuzevien, Hérodez a oé spountet gant kément-sé, hag a lékéaz laza ann Holl vugalé war drô da Vétléem. Hôgen Sant Jozef a gasaz Jézuz enn Éjipt gand hé vamm, hag é choumjond énô bété ma oé marô Hérodez ; goudé-zé é tistrôjond da Nazaret, é péléac’h Jézuz a vévaz dianaf, bétég ann oad a drégont vloaz, pé war-drô, é douj hé vamm ha Sant Jozef a grédet hé dâd, hag ô laboura gant-han d’ar gilvizérez.
Goulenn. Piou a oé mamm d’hon Aotrou Jézuz-Krist. Lavar. Ar Werc’hez Santel Mari. G. Eûz a bé vreûriez é oa. L. Eûz a Juda. G. Eûz a bé gérentiez. L. Eûz a Zavid. G. Piou a oé hé fried. L. Sant Jozef eûz ann hévélep kérentiez. G.Pénaoz é oé rôed da anaoud d’ézhi é vijé mamm d’ar C’hrist. L. Gand ann Éal Gabriel a gasaz Doué d’ézhi a-ratoz. G. Pénaoz é aotréaz-hi kément-sé. L. Goudé m’en doé ann Éal touet d’ézhi é choumjé gwerc’hez. G. Pétrâ a c’hoarvézaz enn-hi neûzé. L. En em c’hréaz kîk ar Gér. G. Pétrâ eo ar Gér. L. Mâb Doué. G. Pétrâ eo en em ôber kîk. L. En em ôber dén ével-d-omp. G. Péléac’h é oé ganet hon Aotrou. L. É Bétléem enn eur c’hraou. G. Pétrâ eo da lavarout ann hanô a Jézuz. L. Da lavaroud eo Salver. G. Piou eo ar c’henta Jentiled (pé Paganed) a azeûlaz anézhan. L. Ar Majed a oa deûet eûz ar saô-héol. G. Pétrâ a réaz neûzé Hérodez. L. Lakaad a réaz laza ar vugalé war-drô da Vétléem. G. Pénaoz é oé savétéet Jézuz. L. Sant Jozef hen kasaz enn Éjipt. G. Pénaoz é tréménaz-hén ann darn vuia eûz hé vuez. L. Béva â réaz é douj ar Werc’hez hé vamm ha Sant Jozef. G. Hag hé dâd é oa Sant Jozef. L. Nann, hôgen ann dûd a grédé é oa. G. A bé micher oa-hén L. Kalvez é oa.
# Katekiz historik/Kenta Gévren - V Gentel

| ◄ IV Gentel. Eûz a Abraham hag eûz ann Tadou-brâz all. | V Gentel. Eûz a Sklavérez ann Éjipt hag eûz ar Bask. | VI Gentel. Eûz ann Ergerz enn distrô hag eûz al Lézen skrivet. ► |
Breûdeûr Josef a werzaz anézhan dré warizi : Kased é oé enn Éjipt, é péléac’h é oé sklâf pell-amzer ; hôgen choum a réaz féal da Zoué, péhini hen dieûbaz hag heu lékéaz da vignoun brâz d’ar Roué. Trugarez a réaz d’hé vreûdeûr hag hô lékéaz da zond enn Éjipt gand hô zâd hag hé holl dud. Mervel a réjond énô, hag hô bugalé a greskaz é niver énô enn eunn doaré burzuduz. Eur roué all eûz ann Éjipt gand aoun na zeûjent ré c’halloudek, hô c’hargaz a labouriou poaniuz, hag a fellaz d’ézhan zô-kén lakaad da vervel hô holl baotred. Hôgen Doué en doé truez oud hé bobl, hag é kasaz évid hô dieûbi Moizez, diskenned eûz a Lévi, gand hé vreûr Aaron. Mond a réjond da gaout Faraon, hen-nez é oa ann hanô eûz a rouéed ann Éjipt, hag é c'hourc’hémenjond d’ézhan a berz Doué leûskel hé bobl da vont-kuit ; meûr a véach hen dinac’haz, ha Moizez, évid hé rédia d’hé ôber, a réaz meûr a vurzud spountuz, a c’halveur gouliou ann Éjipt : goudé-holl ann Israélited a z-éaz er-méaz ; hôgen a-raok mont-kuit é lidjond ar Pask dré urs Doué, ô tibri é pép tiégez eunn oan rôstet, goudé béza merket gand hé wâd ann ôr eûz a bép tî. Pask a zô da lavarout treiz, ha Doué a c’hourc’hémennaz d’ézhô ôber bép ploaz eunn hévélep lazérez hag eunn hévélep préd é koun eûz hô dieûb péhini a ioa eunn arouéz pénaoz ann dûd holl a vijé eunn deiz da zont dieûbed eûz ar péc’hed hag eûz a sklavérez ann diaoul.
Goulenn. Danéveilit buez Jozef. Lavar. Hé vreûdeûr heu gwerzaz dré warizi : Sklâv é oé pell-amzer enn Éjipt, goudé-zé é teûaz da vignoun-brâz d’ar Roué. G. Pétrâ a rôaz d’hé vreûdeûr enn hé c’halloudez vrâz. L. Trugarez a réaz d’ézhô, hag hô lakaad a réaz da zond enn Éjipt gand hô holl dud. G. Pétrâ a c’hoarvézaz enn Éjipt da vugalé Israel. L. Pobla a réjond énô meûrbéd. G Pétrâ a réaz d’ézhô roué ann Éjipt. L. Felloud a réaz d’ézhan hô lakaad da vervel. G. Piou a gen-nerzaz anézhô. L. Doué. G. Piou a gasas-hén évid hô dieûbi. L. Moizez. G. Pétra a réaz Moizez. L. Burzudou brâz évit rédia Faraon da zenti ouc’h Doué. G. Pétrâ eo ar Pask. L. Eunn oan a oé lazed ha debred enn nôz eûz hô dieub. G. Pétrâ a oé gréat gand hé wâd. L. Merked é oé gant-han tiez ann Israélited. G. Pé arouéz é oa dieûb ann Israélited. L. É teûjé Doué eunn deiz da zond da ziéréa ann holl dud eûz a sklavérez ann diaoul.
# Bibl/Lizer da Filémon

| ◄ Lizer da Dituz. | Lizer da Filémon. | Lizer d’ann Hébréed. ► |
1. Paol prisounier Jézuz-Krist, ha Timotéuz hé vreûr, da Filémon hor miñoun kér, hag hor c’hen-ôbérer,
2. Ha da Appia hor c’hoar gér, ha da Arkippuz hor c’hen-stourmer, ha d’ann Iliz a zô enn da dî.
3. Grâs d’é-hoc’h digan̄d Doué hon Tâd, hag hon Aotrou Jézuz-Krist.
4.Trugarékaad a rann va Doué, oc’h ôber méneg bépréd ac’hanod em pédennou ;
5. O klevout péger braz eo da garan̄tez, hag ar feiz éc’h eûz é-kén̄ver ann Aotrou Jézuz, hag é-kén̄ver ann holl zén̄t :
6. Pénaoz é rôez lôd eûz da feiz enn eunn doaré anat, dré ann anaoudégez eûz ann holl vad-ôberiou, a zô enn hô touez é Jézuz-Krist.
7. Rag eul lévénez hag eunn dizoan vrâz em eûz bét eûz da garan̄tez, ô véza ma eo bét kalounou ar zen̄t fréalzet gan-ez, va breûr.
8. Dré-zé pétrâ-bennâg ma hellann, dré ar fisian̄s em eûz é Jézuz-Krist, gourc’hemenni d’id ar péz a zô déréad ;
9. Koulskoudé, dré ann abek eûz va c’harantez évid-od, eo gwell gan-én̄ da bidi, évid-oun da véza ann hévéleb hini, da lavaroud eo Paol kôz, ha bréma prizounier Jézuz-Krist.
10. Da bidi a rann évit va mâb Onésimuz, péhini em eûz en̄géhen̄tet em éréou :
11. Péhini a zô bét ken̄t didalvouduz d’îd, hôgen a vézô bréma talvouduz d’îd ha d’in ivé.
12. Hé gas a rann adarré d’îd : digémer-hén̄ ével va bouzellou é vé.
13. C’hoan̄t em boa d’hé zerc’hel gan-én̄ : évit ma hellfé va zervicha enn da léac’h enn éréou ann Aviel ;
14. Hôgen né két felled d’in ôber nétrâ hép da ali, évit na zeûi két da vâd ével eunn dra réd, hôgen diouc’h da c’hrâd-vâd.
15. Râk martézé eo bét pelléed diouz-id évid eunn amzer, évit ma hé zigemerfez goudé da-vikenn ;
16. Nann mui ével eur sklâv, hôgen ével unan deûed eûz a sklâv da vreûr kér d’é-omp, ha dreist-holl d’in, hag a dlé c’hoaz béza kéroc’h d’id, pa eo d’îd hag er c’hîk hag enn Aotrou ?
17. Mar d-oud éta va c’hen-vreûr, digémer anézhan̄ ével-d-oun va-unan.
18. Hôgen ma en deûz gréat eur gaou-bennag d’îd, pé mar dlé eunn dra d’îd, taol-hén̄ war-n-oun.
19. Mé Paol a skrîv d’îd gan̄t va dourn va-unan : hé zisteûrel a rinn d’id, évit na livirinn két pénaoz en em zléez da-unan d’in.
20. Ia, va breûr, rô al lévénez-zé d’in enn Aotrou : fréalz va c’haloun enn Aotrou.
21. Gan̄t fisian̄s enn da zen̄tidigez em eûz skrivet d’îd, ô c’houzout pénaoz é rî c’hoaz muioc’h égét na lavarann.
22. Aoz ivé d’in eunn ti ; râg espéroud a rann dré hô pédennou é vézinn c’hoaz rôed d’é-hoc’h.
23. Épafraz va c’hen-brizounier é Jézuz-Krist a zalud ac’hanod ;
24. Mark, Aristarkuz, Démaz ha Lukaz, va eiled.
25. Grâs hon Aotrou Jézuz-Krist ra vézô gan̄d hô spéred. Amen.
# Ar en deùlin/Kentscrid

| ◄ Talbenn ar barzhaz | Kentscrid | Ar en deùlin  ► |
É Hanù en Tad,
          Hag er Mab,
             Hag er Spered-Santel.
                   Revo elsé !
# Ar en deùlin/Ar en deulin, auit klod er Sent.

| ◄ Beati mortui… | Ar en deulin, auit klod er Sent. | Kañnen d’er Spered-Santel wit ur confirmasion  ► |
« Sapientiam ipsorum, narrent populi, et laudem eorum nuntiet ecclesia. »
(Eccl. XLIV, 15).
# Ar en deùlin/Deit, Spered Santel !

| ◄ Tri neved, tèr béden | Deit, Spered Santel ! | Deit, Spered Santel !  ► |
“... Expedit vobis ut ego vadam. Si enim non abiero, Paracletus non veniet ad vos ; si autem abiero, mittam eum ad vos.
Et cum venerit ille, arguet mundum de peccato, et de justitia, et de justicio...”
“... Vos autem contristabimini sed tristitia vestra vertetur in gaudium.
Mulier, cum parit, tristitiam habet, quia venit hora ejus ; cum autem pepererit puerum, jam non meminit pressura propter gaudrium, quia natus est homo in mundum...”
[Joan. XVI, 7, 8, 20, 21.]
# Ar en deùlin/Ar en deulin, eit m’iné peur.

| ◄ Gueledigeh | Ar en deulin, eit m’iné peur. | Pried er barh  ► |
« Sustinuit anima mea in verbo ejus ; speravit anima mea in Domino...
Quia apud Dominum misericordia, et copiosa apud eum redeptio. »
(Ps. 129, 5, 7.)
# Ar en deùlin/Ar en deulin, eit mem breder.

| ◄ Péden én téoéled | Ar en deulin, eit mem breder. | Soñnen d’é zeulagad  ► |
« Hoc est præceptum meum : ut diligatis invicem, sicut dilexi vos. »
(Joann. XV, 12).
# Ar en deùlin/Ar henteu er brezél

| ◄ Litanieu er Huerhéz | Ar henteu er brezél | Ér hléyeu-diuenn  ► |
Kinniget d’em hariad R. ar Rous (Meven Mordiern)
é koun ag en dèieu treménet.
« Descende, sede in pulvere, virgo filia Babylon, sede in terra... Revelabitur ignominia tua et videbitur opprobrium tuum ; ultionem capiam, non resistet mihi homo.
« Sede tacens, et intra in tenebros, filia Chaldæorum, quia non vocabis ultra domina regnorum... Venient tibi duo hæc subito in die una : sterilitas et viduitas... Veniet super te repente miseria quam nescies. »
(IS. XLVII, 1, 3, 5, 9, 11.)
# Ar en deùlin/Ar en deulin, avit mem bro.

| ◄ Deit, Spered Santel ! | Ar en deulin, avit mem bro. | Péden aùit Breiz  ► |
« Recordare, Domine, quid acciderit nobis ; intuere et respice opprobrium nostrum....
Hæreditas nostra versa est ad alienos ; domus nostræ ad extraneos.
Servi dominati sunt nostri ; non fuit qui redimeret de manu eorum.... »
(Threni, V, I, 2, 8.)
# Ne faut quet clah en inour ag er bed-men nac estim en dut

| ◄ Péh quen douce é cleuet bouéh Jesus, ha péh quer gredus é teli bout un inean de receu é instructioneu | Ne faut quet clah en inour ag er bed-men nac estim en dut | Ret-é andur en nessan guet un esprit a charité hac a zoustér ► |
HUI hum rejouissai sans dout, ô Mari ! ô mam eurus ! ag en inourieu a oai rantet d’hou Mab é calz a occasioneu én amzér ma predéguai ; mæs hemb quin a gaus tehou ean-memb, ha non pas aveit-oh.
Ne oaih quet gùélet doh hum hlorifiein rac m’en deoai hou choéget Doué eit rein d’er bed en hani péhani, dré é varveilleu caër, ha dré é anseignemanteu admirable, a laquai ol er boble én admiration.
Forh dihaval doh er mameu aral, péré hum vante dirac en dut ag er mérit en dès ou bugalé, hac a vèn partagein guet-ai er gloër a guement-cé, mar hélieoh Jesus el léhieu ma yai, n’en hélieoh meit eit cleuet é instructioneu ha maguein guet-ai hou ç’inean, ha non pas eit receu en inour a éellai donnet teoh dré er mêlationeu hac er bénédictioneu a receuai.
Hui a gonservas perpet santimanteu humble én ol occasioneu capaplan de dennein arnoh en deulegat hac en inourieu, El-cen-é é condannet er-ré a glah er gloër ag er bed-men hac er-ré a gâr estim en dut, ampoéson malheurus péhani a gouci ol hun œvreu.
Me mab, gùir-é e mès, dré græce Doué, hum oarantét perpet doh er péh a hanhuet guet ræson un ampoéson malheurus.
De Zoué é hunan é appartén er gloër ; Ah ! é petra é éellamb-ni quemér gloër, ma n’hun nès ean receuet guet Doué ?
Doué en deoai déja me saüet quen ihuel drès er-réral, doh me choége eit bout mam er Messie ! Arlerh quement-cé, a m’em behai hoah clasquet estim er bed ?
En hani ne glah meit Doué, ne uél nitra bras meit Doué. En inourieu læn a vanité ag er bed-men, ol er péh a estim en dut muihan, n’en dint meit ahuél ha moguêt dirac é zeulegat.
Consultet, me mab, hou fé, consultet memb hou ræson, ha ne vehet quet muï quen amoédet guet er mêlationeu hac en inourieu.
Hou ambition hum stagou nezé doh en inourieu véritable, ha ne zesirehet quin meit er gloër a reserve Doué d’é Sænt.
Mar doh ancoéheit ha sellet èl nitra, é léh quemér chagrin, hui hum rejouissou ; rac n’en dès surroh hènt eit arrihue én ur rang ihuel én nean, eit en humiliationeu anduret a volanté vad hac aveit Doué.
Lausquet enta guet er-ré a héli er bed ol en hanhueu caër hac en inourieu-zé a béré en hum hlorifiant. Hum oarnet-hui aveit ur gloër sonnoh ha véritaploh.
Goulennet liés guet Doué, èl er Roué Santel David, ma parreï doh hou teulegat a hum arrest ar en treu ag en doar.
Calz a dut en dès hum gollet eit en dout câret rai er bed : ne gresquet quet en nombre ag er-ré fol péré ne glascant hoah bamdé meit pligein dehou.
Me brofitou, Guirhiés santel, a hou ç’example hac a hou leçonieu. Ne vennan mui quin gloër meit en hani a gavér é héli hou vertuïeu.
Mæs, èl me ma goann me halon ha prompt d’hum zislaret, me oulen hou ç’assistance. Obtenet-teign er hourage a béhani e mès dobér eit hum sehuel drès disprisance er bed hac é vignonage trompus.
# Naved pennad — VI

| ◄ Petra c’hoaz en gwel : ar Jourden. — Perak e plij badei gant dour ar ster-ze | Diabarz eun iliz russian. — Jeruzalem dindan heol kreiste gwelet euz hent Betfaje. — Eun diskwiz | Ma fri war ar gleud : n’on ket ’vit mont da Jeriko ► |
’Rauk disken euz mene ar Gwe Oliv ec’h an d’ober eur weladen d’eun iliz russian, eman he zour aman ’uz d’in, hag he dor en em c’hichen. A-ziabarz eo henvel ouz hon re, nemet skeudenno ar Werc’hez hag ar zent a zo holl livet : hini ’bed anê na zo kizellet. An darn vuian anê a zo en tu ’rauk d’an auter, hag en o zouez en em zistag, ’vel en holl ilizo gresian skeuden eun æl, en tu kle, ha skeuden sant Yan Vadezour, gant diou askel, en tu deo.
An auter, avad, gant e zabernakl, n’on ket ’vit he gwelet. Kuzet eo gant *speuren ar skeudenno (ikonostaz), ha difennet eo d’ar zellerien mont d’he *c’hæ.
Dre ze ’pez am euz d’ober breman, eo mont e-mæz, evit adkemer hent Jeruzalem. War droad e tiskennan di, dre wenojenno meinek an euz poan an nen o kerzet enne. Koulskoude, kaer ’m euz kaout ma hent da zibab, e savan ma daoulagad aliez war ar gær zantel, a ziskoe d’in, en tu all da draouien Jozafat, he mogerio uhel, he bolzio hag he zourio ’kelc’het : beuet int en eur mor a sklerijen, ha gwennet gant an heol ’vel eur forn tommet d’ar gwenn. Ac’han e lezaz Jezuz e valloz da gouean war an Templ, a oa duont ’læc’h e welan breman o luc’han moskeen Omar. Rak dre aman e tremene bemde en e amzer zivezan evit mont ha dont etre Betani, Betfaje ha Jeruzalem. N’hellan ket lemel ze euz ma speret ha, kazi hep goud d’in, e treuzan *froud ar Sedron, hag e savan en kær dre dor an Itron-Varia (Sitti Mariam). Tost eo da gouls meren, ’benn e tigouean en em hostaliri.
Goude kreiste hirie, n’in ket da redek : diskwizan a feil d’in evit bean *goest arc’hoaz d’ober beaj Jeriko.
’Pez a ran, eo mont d’ober eun dro ’barz *mirdi ar Pere, eur zal vraz euz ti Itron Varia Frans : an Tad Germer an euz dastumet eno eur bern treo koz, bet kavet en Bro-Bere, en tu all d’ar Jourden. Eun dra hag a ra plijadur d’in kavout eno, eo eun daul ven, ’balamour e tigas d’in sonj euz an taulio mein a gaver ken stank en Breiz-Izel : tost da Blouneour-Trez e zo pikolo re.
N’ec’h an en kær nemet ’vit ober eur weladen da daer iliz, hini ar Be Santel, hini ar Patriarch, ha hini Sant-Salver. Diou wech c’hoaz, pa c’hellin, ec’h in da bedi enne, ha neuze ’mo goneet induljans vraz ar Jubile. Eur c’hras kaer, ’vit nebeud a boan, kwita ? Petra bennag eman tost an taer iliz an eil d’eben. Mes ar boan hon deuz kemeret evit dont eus Frans beteg aman, he deuz ive he zalvoudegez.
D’am distro, ec’h an, herve ma c’hustum, da evan eur bannac’h tizan tro-heol ’ti C’hoar Jozefinan, hag e-skeud se e kemeran ’n hec’h apolikeri eur pakadik louzo enep d’an derzien : kinin, a gav d’in, hag antipirin.
’N eur stagan gant ma c’hoan e lonkin ’nê, ha marteze na vervo ket kement ma goad an noz a deu hag en deuz græt an nozio all.
# Ne fal quet doug armage

| ◄ Pet gùéh é teliér covessat ha communiein | Ne fal quet doug armage | En ærieu pé officeu ► |
ER verdér ne zeliant quet doug armage, nameit aveit dihuen en Ilis, pé er fé, pé ou bro, pé en dout permission.
Tertulien en dès ræzon de laret penaus ur hrechén n’en dès anemis erbet ; rac open mé ma dihuennet doh t’ou a obér droug d’er ré n’en dès quet groeit dehou, é ma hoah ordrennet dehou gobér vad d’er-ré en dès groeit poén dehou. Patiantet ur hrechén e zeli el laquat de zoug er victoër a er-ré en anjuli, pé e ra gueu doh t’ou. Er groéz merchet ar é dal hac ar é galon én é Vadient hac ér Gonfirmation e zeli chervige dehou de cuirasse, eit hum viret doh attaqueu er fal dut, doh en anjulieu, goal gonzereah, domage pé poénieu. Mar fal d’ur hrechén quemer armeu, ean e zeli quemér er-ré e bresant sant Paul d’en ol grechénion én é lihiér d’er-ré a Éphèse : queméret, e mean, armeu en Eutru Doué, eit ma ellehait résistein en dé ag en droug revé er uirioné, hou cuirasse hac er santeleah, hou cuellan dihuen, eit ma chervigeou conzeu Doué deoh de glehan spirituel.
Deliein e rant gout e ma deit hun Salvér ar en doar de laquat er peah hac er garanté étré é serviterion, ha de ziscoein demb é teli ur hrechén carein er peah, ha col tout quêntoh eit-hi.
Rac-cé, revé hun Tad seraphiq S. Françæs, ne zouguet quet armeu a vanité, mæs hemp quin a pe vou question a zihuen er religion pé er vro. Nezé é teliant bout ardant ha courajus èl sant Loeis, ha sant Elzear hac hilleih a ré-ral. N’en dé quet neoah dihuennet d’en duchentil, na d’er soudardet, na d’er-ré e ra ur voyage dangerus, a zoug ou hlehan pé armage aral.
# Ne zeliér quet bout suéhet na hum scontéin mar santér poén é souffrein

| ◄ Doué a réserve mara uéh er souffranceu brassan d’é serviterion fidellan | Ne zeliér quet bout suéhet na hum scontéin mar santér poén é souffrein | Er gùél a Jesus doh er groéz a zoug de souffrein er poénieu guet ur hourage dalhable ► |
M’HUM adresse dohoh, Guirhiés santel, én trouble é péhani em zaule er gùél ag er groéz. Me sant énan mé-memb ur boén vras doh er souffranceu. En disposition-zé a me halon em scont.
Me mab, er boèn-zé a santet énoh n’hou rant quet cablus dirac Doué. Quement-cé a zou memb ur moyand de véritein davantage, mar doh perpet aboeissant d’é volanté.
A pe larér é cârai er Sænt er souffranceu, ne vennér quet laret en ou hârent dré natur.
Ind a huannadai rac ma ouent tud ; mæs ind hum rejouissai rac ma ouent crechénion. En natur a resistai, mæs er religion a driomflai ag en natur.
A hui a chonge ne oai quet bet bras me foén ar er halvar ? Ma n’en dès mam erbet n’hum afflige é ùélet en drougueu a arrihue guet he bugalé, péh quet bras ne zelias bout affliction mam Jesus, a, p’er gùélas é creis en tourmanteu hac en anjulieu ?
Ret vehai en dout câret Jesus quement èl m’er hâren, eit comprenein péh quer bras oai bet nezé me affliction.
Jesus ean-memb, ér jardrin a Olivet, a lausquas d’antréein én é galon en eah ag en tourmanteu hac ag er marhue.
Ne vennas quet m’en devehai é zivinité, péhani a rai ur bris infini d’é souffranceu, parreit doh t’ou ag ou santein.
Me mab, meit ma venneoh sincéremant én hou afflictioneu er péh a vèn en Eutru Doué, n’hum droublet quet a gaus d’er péh a basse én diabarh a hanoh énep d’hou volanté.
A pe arrihue memb guenoh dibatiantein a gaus d’hou ç’imur prompt, n’hum ziscouraget quet ; quement-cé a vehai hum rantein cablus, open hou tibatiantæt, ag ur faute neué.
Un orgueil secret é hum droublein rac ne vèr quet parfæt. Faible oh, ha Doué a hanaüe hou faiblesse. Un dén oh, ha non pas un æl.
Mab-dén ne éel quet passein é vuhé hemb gobér d’er bihannan ur faute distér benac, deustou n’en dès hanni é particuliér ne éel ha ne zeli pellat doh t’ou.
N’en doh quet bet conceuet én innoçance, èl on, nac èl-cé délivret a bep sort inclination d’en droug, nac ag en ol faiblesseu ha misér de béré é ma sujet mab-dén.
A pe achap guenoh ur hlêm benac, goulennet quentéh pardon guet Doué. Promettet déhou é éhùéhehet gùel arnoh hou ç’hunan. Goulennet eit quement-cé er secour ag é hræce. Antréet arré ér peah a hou calon, én ur veil arnoh guet mui a sourci.
Ur faute, ne vern péh sort é, ne éel quet bout reparet gùel eit dré en humiliation a santér a nehou.
A pe vehet én nean, é compagnoneah er Sænt, ne vehet quet mui sujet d’er pehet.
O Rouannés er Sænt, pegours é teï er momant eurus-cé ! Pegours é vein-mé délivret ag en dougeance a offancein Doué, dougeance quer calet aveit ur galon péhani er hâr !
Deit ahoël, mam a hræce hac a viséricord, de secour hou servitour. Dihuennet-mé, dré hou protection puissant, doh en anemiset a me salvedigueah.
# Navet-varnuguent Cantic. Evit elumi en hor c’halon un desir bras d’en em unissa gant hor Salver, dre ar Gommunion

Oberennoù damheñvel pe handelvoù all zo ivez, gwelout Deut, va Doue, leun a vadelez ha Un desir bras d’en em unissa gant hor Salver.
| ◄ Eizvet-varnuguent Cantic. Var an actou abars ar Gommunion | Navet-varnuguent Cantic. Evit elumi en hor c’halon un desir bras d’en em unissa gant hor Salver, dre ar Gommunion | Tregontvet Cantic. Evit en em excita da garet Jesus e poent ar Gommunion ► |
* Deut, va Doue leun à vadeles,
* Deut, ha na dardit quet re hir,
* Da satisfia d’am desir
* Dre an douçder eus ho carantes,
* Dec’hu ebquen, va Jesus, houn,
* Bezit ar mestr eus va c’haloun.
* An eürusdet eveus ho presanç
* A ra va laouennidigues ;
* Ne meus nemet tristidigues
* Pa souffran re bell oc’h ezvezanç :
* Dec’h-hu, etc.
* Ar bed gant quement a bresanto
* A vad, a blijadur, a c’hloar,
* Allas ! va Jesus, c’hui er goar,
* Jamæs hep doc’h-hu nem c’hontanto :
* Dec’h-hu, etc.
* Petra bennac a ouffen da ober
* Evit clasq easa va speret,
* Diez en-em gavo bepret,
* Ma na vezit guenen, va Salver :
* Dec’h-hu, etc.
* Ya, nos deiz, hep doc’h va Doue.
* N’emeus nemet poan ha chagrin ;
* Quement’zo tout a zisplich din,
* Ma ne repos enoc’h va ene ;
* Dec’h-hu, etc.
* Ar vues ouc’h, hac an ent guirion
* A gundu d’ar guir eürusdet ;
* Rac-se-tâ hep doc’h, p’en andret
* E caffen-me consolacion ?
* Dec’h-hu, etc.
* Na dardit quet eta davantach
* Da zont, dre ar Gommunion,
* Da rejouissa va c’halon,
* Distroït prest ouzin ho pisach :
* Dec’h-hu, etc.
* Hastit , va Jesus, va barados,
* Hastit affo dont em ene ;
* Deut ma ho carin mui-a-se ;
* Deut, ha n’am lezit mui d’ho cortos :
* Dec’hu ebquen, va Jesus, houn,
* Bezit ar mestr eus va c’haloun.
# Ne fal quet en dout proçæzieu

| ◄ Visit ha corrigemant er-ré e vanq | Ne fal quet en dout proçæzieu | Ag en dispanse er règl ► |
1.° ER verdér e reï ou fossibl eit miret doh pep sort proçæz ;
2.° Mar ou dès hanni, int e assaïou hum accordein dré gair ;
3.° Ha ma n’ellant, int e yeï de gavouet er juge e zeli er jugein.
Èl ma ouair en ol é ma domajabl bras er proçæzieu, nepas hemp quin d’en danné, mæs ehué d’er garanté deliet d’en nessan, eit parrat doh er malheur-zé en en dès hun Salvér conseillet d’é Apostolet de lezel ou saï hac ou mantel guet er-ré e glasquehai ou laireah, quêntoh eit dihuen dré broçæzieu e ruine er garanté deliet d’en nessan, hac e lam er repoz ag er gouciance.
Mad vehai d’en ol grechénion, hac é spécial d’er verdér ag en Urh a benigen, en dout courage assès eit héli conseil hun Salvér ; mæs ahoel héliein er péh e zou merchet sclær ér chapistr-men.